Cinemaxx (Aarhus) - All You Need to Know BEFORE You Go - Updated 2018 (Aarhus, Denmark) - TripAdvisor
#32 of 294 things to do in Aarhus
Piotr Maciej K
1 Thank Piotr Maciej K Vertrou jou intuïsie! | MaanKind
Soms gebeur daar mos iets wat jy jou kop laat vasgryp en vir jouself vra, what have I done?!? And why? En soms werk iets tog reg uit, wat jy dink verskriklik verkeerd is.
Nou in die Kerstyd bel iemand: Kom gou, en bring jou kamera, daar brand ‘n huis op die hoek van So-en-so. Ek skrik, dit is die hoek waar ons vriende woon, en ons hardloop straataf, met die idee dat ons hulle moet gaan help op welke wyse ook al. (Ek vat toe nietemin my kamera saam, dit is mos so half deel van my lyf.)
Op pad sien ons dit is nie die huis van ons vriende nie, maar wel dié van een van my Leeskring-vriendinne. Sy was nie tuis toe die brand uitgebreek het nie, en my hart was seer toe ek sien hoe die brandweer die brand blus. Mens kon die vlamme sien in die studeerkamer (ek ken die huisuittleg), waar hulle boeke van onskatbare waarde gehad het. Die tipe goed wat uiteindelik in museums beland. Voor my oë het die dik strome water die vlamme daar geblus, en ek kon my voorstel hoe die boeke nou een asserige pappery is.
Nietemin neem ek toe ‘n paar foto’s en stuur ook een vir ons plaaslike koerant, met die versoek: Moet asb nie my naam bysit nie, ek ken haar en wil nie hê dat hulle voel ek skend privaatheid nie.
Ten spyte van my versoek, het my naam groter as gewoonlik by die foto gepryk. Ek was woedend, en formuleer toe vir dae aan ‘n uitkak uittrapbrief in my kop, maaar skryf dit gelukkig nie, want verlede week lui die foon:
Hallo, Trisa, ** ** hier.
** ! Hoe gaan dit nou na jou drama en trauma?
Goed dankie. Dis juis waaroor ek bel, oor jou foto in die koerant.
*Gryp kop in hande*
Ek is so dankbaar jy was daar en het die foto geneem! Die assessor het bewys nodig dat daar rook in daardie deel van die huis was, andersins gaan hulle nie … en … vervang nie. En daar wys dit duidelik op jou foto.
Nog gesels, meer foto’s dadelik gesoek en na die regte persoon ge-e-pos. Nou het ek pas die laaste papiertjie weggegooi van haar dankiesê-boks-tjoklits. Want haar huis word volledig reggemaak danksy daardie foto.
So was ek kwaad oor die redakteur se ‘fout’, terwyl dit tot iemand anders se redding gekom het!
16 thoughts on “Vertrou jou intuïsie!”
26 Januarie, 2013 om 12:01 nm
So n foto is altyd welkom
25 Januarie, 2013 om 2:29 nm
Knap gedaan Trisa!
25 Januarie, 2013 om 9:04 vm
Hoop alles werk goed uit vir hulle
25 Januarie, 2013 om 9:21 vm
Ek het haar hierdie week gesien, en dit gaan goed met haar. So jammer vir haar, dit is nie lank na haar ma se dood nie
24 Januarie, 2013 om 7:52 nm
In my vorige lewe het ons van Friction de Guerre gepraat
24 Januarie, 2013 om 8:20 nm
Dis nou wraggies die heel eerste keer wat ek daardie term hoor!
24 Januarie, 2013 om 8:35 nm
Die onvoorspelbare / onverwagte / onvoorsiene wat oor jou pad kom en al jou mooi plannetjies beïnvloed
25 Januarie, 2013 om 9:20 vm
Dankie! Lekker om van iets nuuts te leer.
24 Januarie, 2013 om 3:20 nm
Sometimes the wrong choices bring us to the right places – wil ek amper sê 🙂
24 Januarie, 2013 om 9:57 vm
Hierdie is nou ‘n nice storie, en wat ‘n pragtige huis, nê?
24 Januarie, 2013 om 11:13 vm
En die huis kyk boonop uit op die see, en die pragtige kuswandelpaadjie.
24 Januarie, 2013 om 12:58 nm
jy bly op ‘n lekker lekker plek, dis vir seker
Lidia Theron said:
24 Januarie, 2013 om 8:38 vm
Ons weet tog alles gebeur soos dit moet.
24 Januarie, 2013 om 11:14 vm
Ons weet, maar lééf ons dit?
Tutti Graham said:
25 Januarie, 2013 om 8:31 vm
Ja Trisa, so weet mens maar nie aldag hoe dinge gaan uitwerk nie. Ken jy die storietjie van die Sjinese ‘peasant’ by wie daar eendag ‘n pragtige perd aangekom het? Dit gaan so: Almal wens hom toe geluk en vertel hom net hoe gelukkig hy is!
“Wie sal weet of dit ‘n gelukskoot of ‘n ramp is?” vra hy.
Sy seun is gek ook die perd en leer sommer gou om die perd te ry. En soos dinge nou maar gebeur, val die seun eendag van die perd af en breek sy arm so sleg dat hy die arm verloor.
Almal kom betuig hulle simpatie.
“Jy is darem baie ongelukkig dat jou seun sy arm verloor het!” reken hulle.
“Wie sal weet of dit ‘n geluk of ‘n ongeluk is?” vra hy.
Toe breek daar ‘n oorlog uit en almal se seuns word opgeroep. Baie sterf op die oorlogsveld maar sy seun met die een arm, word nie opgeroep nie ….. ens ens ens.
25 Januarie, 2013 om 9:19 vm
Ek dink baie aan daardei storie!